钦定古今图书集成/明伦汇编/氏族典/第248卷 > 张兴
## 钦定古今图书集成/明伦汇编/氏族典/第248卷 > 张兴

按《名山藏勋封记》：“安乡伯张兴，寿人。以勇士从开国，
累功指挥佥事。从燕夺九门，取蓟、遵化、密云、鄚雄、真
定、永平，力战大宁坝上蔚、大同、沧、东昌，夹河槁城下
西水，竟靖内难。永乐元年，再论功，以都指挥同知封
奉天翊卫宣力武臣、特进荣禄大夫、柱国伯，禄千石，
予世券。卒亡子十七年，兄子勇嗣。坐随驾征沙漠为”
事发总旗交阯。十年赦，复卒。十五年，子安嗣。安与苗
战死军中，亡子。景泰三年，弟宁嗣。弘治六年，恂嗣。正
德二年，孙坤嗣。嘉靖三十三年，铎嗣。亡子。四十年，弟
𬭎嗣。卒，世恩嗣。